section_heading: Karijera
paragraph_text: Alfonso je počeo svoju automobilističku karijeru 1953., nakon susreta s Luigijem Chinettijem, Ferrarijevim uvoznikom u SAD-u, koji ga je priupitao za sudjelovanje u utrci Carrera Panamericana, kao njegov suvozač. Sljedeće godine, Portago je kupio svoj vlastiti Ferrari i zajedno s Harryjem Schellom kao suvozačem, osvojio 2. mjesto na utrci 1000 km Buenos Airesa. Nakon toga prodaje svoj Ferrari i kupuje bolid Maserati.